CELEX: 62011CA0064
Language: et
Date: 2013-04-25 00:00:00
Title: Kohtuasi C-64/11: Euroopa Kohtu (teine koda) 25. aprilli 2013 . aasta otsus — Euroopa Komisjon versus Hispaania Kuningriik (Liikmesriigi kohustuste rikkumine — Asutamisvabadus — ELTL artikkel 49 — Piirangud — Maksuõigusnormid — Realiseerimata kapitalikasumi viivitamatu maksustamine — Äriühingu asukoha üleviimine, püsiva tegevuskoha tegevuse lõpetamine või sellise tegevuskoha vara üleviimine)

15.6.2013   
            
            
               ET
            
            
               Euroopa Liidu Teataja
            
            
               C 171/2
            
         Euroopa Kohtu (teine koda) 25. aprilli 2013. aasta otsus — Euroopa Komisjon versus Hispaania Kuningriik
   (Kohtuasi C-64/11) (1)
   
   (Liikmesriigi kohustuste rikkumine - Asutamisvabadus - ELTL artikkel 49 - Piirangud - Maksuõigusnormid - Realiseerimata kapitalikasumi viivitamatu maksustamine - Äriühingu asukoha üleviimine, püsiva tegevuskoha tegevuse lõpetamine või sellise tegevuskoha vara üleviimine)
   2013/C 171/03
   Kohtumenetluse keel: hispaania
   
      Pooled
   
   
      Hageja: Euroopa Komisjon (esindajad: J. Baquero Cruz ja R. Lyal)
   
      Kostja: Hispaania Kuningriik (esindajad: A. Rubio González ja M. Muñoz Pérez)
   
      Kostja toetuseks menetlusse astujad: Saksamaa Liitvabariik (esindajad: T. Henze ja K. Petersen), Prantsuse Vabariik (esindajad: G. de Bergues ja N. Rouam), Itaalia Vabariik (esindajad: G. Palmieri, keda abistas avvocato dello Stato P. Gentili), Madalmaade Kuningriik (esindajad: M. Bulterman, C. Wissels ja J. Langer), Portugali Vabariik (esindaja: L. Inez Fernandes), Soome Vabariik (esindaja: M. Pere), Rootsi Kuningriik (esindaja: A. Falk), Suurbritannia ja Põhja-Iiri Ühendkuningriik (esindaja: L. Seeboruth)
   
      Ese
   
   Liikmesriigi kohustuste rikkumine — ELTL artikli 49 ja Euroopa Majanduspiirkonna lepingu artikli 31 rikkumine — Maksuõiguse sätted, mille kohaselt äriühingud, kes lakkavad olemast Hispaania maksuresidendid või kes viivad oma varad üle teise liikmesriiki, peavad viivitamatult tasuma riigist lahkumise maksu
   
      Resolutsioon
   
   
               1.
            
            
               Kuna Hispaania Kuningriik kehtestas kuninga 5. märtsi 2004. aasta seadusandliku dekreediga 4/2004 (Real Decreto Legislativo 4/2004 por el que se aprueba el Texto Refundido de la Ley del Impuesto sobre Sociedades) heakskiidetud ettevõtte tulumaksu seaduse konsolideeritud versiooni artikli 17 lõike 1 punktid a ja c, mille kohaselt arvatakse realiseerimata kapitalikasum maksuaasta maksubaasi hulka juhul, kui Hispaanias asutatud äriühingu asukoht ja Hispaanias asuva püsiva tegevuskoha vara viiakse üle teise liikmesriiki, samas kui sellisel realiseerimata kapitalikasumil ei ole mingisugust viivitamatut maksuõiguslikku tagajärge juhul, kui sama tehakse Hispaania territooriumi raames, siis on Hispaania Kuningriik rikkunud talle ELTL artiklist 49 tulenevaid kohustusi.
            
         
               2.
            
            
               Jätta hagi ülejäänud osas rahuldamata.
            
         
               3.
            
            
               Mõista kohtukulud välja Hispaania Kuningriigilt.
            
         
               4.
            
            
               Saksamaa Liitvabariik, Prantsuse Vabariik, Itaalia Vabariik, Madalmaade Kuningriik, Portugali Vabariik, Soome Vabariik, Rootsi Kuningriik ja Suurbritannia ja Põhja-Iiri Ühendkuningriik kannavad oma kohtukulud ise.
            
         
      (1)  ELT C 113, 9.4.2011.